《思远》
宋代·车若水

白兔速圩顶，暗壁收遗编。
握之不盈掬，而能千万年。
天地可无人，秦火乃可然。
其粗洒埽间，其精造化先。
后来读书者，暗引佛与仙。
之人胡弗灵，所论各有偏。
嚣祲碍亭毒，三精惨不鲜。
涂饰为善治。制作埋九渊。
固有二三子，梯级堪攀缘。
夜永发孤啑，思远能废眠。
拔地为五岳，岂其高到天。

作者简介：宋台州黄岩人，字清臣，号玉峰山民。车似庆孙。尝师从陈耆卿、杜范，又为王柏弟子。贾似道聘其入史馆，不赴。工古文与诗。有《宇宙略记》、《世运录》、《道统录》、《玉峰冗稿》、《脚气集》。